[{"text_idx": "#000002", "text": "Y ffordd orau i \"drawsnewid\" gogledd Cymru yw drwy fanteisio ar gynlluniau'r llywodraeth yng ngogledd Lloegr, yn o\u0302l Ysgrifennydd Cymru Stephen Crabb."}, {"text_idx": "#000003", "text": "Bydd Mr Crabb yn dweud \"na ddylai fod unrhyw gyfyngiadau ar uchelgais gogledd Cymru\" wrth annerch y mudiad busnes Sefydliad y Cyfarwyddwyr."}, {"text_idx": "#000004", "text": "Mae disgwyl i Mr Crabb ddweud: \"Yng ngogledd Cymru, rydym wastad wedi edrych i'r dwyrain i Lerpwl a Manceinion er mwyn tyfu'r economi, cymaint a\u0302 rydym yn edrych i'r de i Gaerdydd ac Abertawe."}, {"text_idx": "#000006", "text": "\"Ond mae angen i'r gwleidyddion yng Nghaerdydd ddangos yr un hyder yng ngogledd Cymru ag y mae llywodraeth y DU wedi ei ddangos ym Manceinion drwy ddatganoli grym yno.\""}, {"text_idx": "#000007", "text": "Bydd Mr Crabb yn ymweld a\u0302 charchar newydd Wrecsam ar o\u0302l ei araith. Hwn fydd carchar mwyaf y DU, gyda 2,106 o garcharorion."}]